ai4bharat/Pralekha huggingface dataset:
যোগাযোগওতথ্যপ্রযুক্তিমন্ত্রক
টেলিকম ক্ষেত্রে মেধাস্বত্ত্ব সংক্রান্ত উদ্ভাবনে যাঁরা সফল হয়েছেন, সি-ডট তাঁদের বার্ষিক পুরস্কার প্রদান করেছে
নয়াদিল্লি, ২৮ মে, ২০২২
কেন্দ্রীয় যোগাযোগ মন্ত্রকের টেলিযোগাযোগ দপ্তরের গবেষণা ও উন্নয়ন সংস্থা সেন্টার ফর ডেভেলপমেন্ট অফ টেলিম্যাটিক্স  টেলিযোগাযোগ ক্ষেত্রের বিভিন্ন শাখায় মেধাস্বত্ত্ব সংক্রান্ত উদ্ভাবনে যাঁরা সাফল্য অর্জন করেছেন তাঁদের বার্ষিক পুরস্কার প্রদান করেছে। অনুষ্ঠানে টেলিযোগাযোগ দপ্তরের ডিজিটাল কমিউনিকেশন্স কমিশনের পরিষেবা বিভাগের সদস্য শ্রী নাজিমুল হক প্রধান অতিথি হিসেবে উপস্থিত ছিলেন।
এ বছর ওয়াই-ফাই, 4G/5G, সম্প্রচার, নেটওয়ার্ক ব্যবস্থাপনা, নিরাপত্তা ও বিপর্যয় ব্যবস্থাপনা এবং গবেষণা শাখায় মেধাস্বত্ত্বের বেশ কয়েকটি পুরস্কার দেওয়া হয়েছে। গবেষকরা দেশ-বিদেশের পেটেন্ট সংগ্রহের জন্য এই স্বীকৃতি পেয়েছেন। অনুষ্ঠানে মোট ৪৩ জনকে পুরস্কৃত করা হয়।
শ্রী হক তাঁর মূল ভাষণে মেধাস্বত্ত্ব সংক্রান্ত ক্ষেত্রের বিভিন্ন গুরুত্বপূর্ণ তথ্য তুলে ধরেন। তিনি বলেন, দেশে এখন প্রযুক্তি উদ্ভাবনের ওপর গুরুত্ব দেওয়া হচ্ছে। এই প্রসঙ্গে তিনি উদ্ভাবনে উৎসাহদানের জন্য সি-ডট-এর ভূমিকার প্রশংসা করেন। প্রধানমন্ত্রীর ‘আত্মনির্ভর ভারত অভিযান’ এবং ‘আজাদি কা অমৃত মহোৎসব’কে সফল করে তুলতে তিনি গবেষকদের উদ্ভাবনের কাজে আরও অংশগ্রহণে উৎসাহ দেন। সি-ডট সংস্থার পরিচালন গোষ্ঠীকে টিএসডিএসআই, বিভিন্ন আন্তর্জাতিক সংস্থা এবং আইটিইউ-তে নানা প্রতিযোগিতায় উদ্ভাবকদের অংশগ্রহণে সাহায্য করতে তিনি পরামর্শ দেন। সি-ডট-এর একজিকিউটিভ ডিরেক্টর ডঃ রাজকুমার উপাধ্যায় পুরস্কার প্রাপকদের অভিনন্দন জানিয়ে বলেন, বিভিন্ন ক্ষেত্রের গবেষণার জন্য দেশীয় প্রযুক্তির উদ্ভাবনকে সাহায্য করতে সি-ডট সব সময় উৎসাহ যুগিয়ে আসছে। অনুষ্ঠানে সি-ডট প্রকল্প পর্ষদের ডঃ পঙ্কজ কুমার দালেলা, শ্রীমতী শিখা শ্রীবাস্তব এবং শ্রী ড্যানিয়েল জেবারাই উপস্থিত ছিলেন।
CG/CB/DM/
(Visitor Counter : 68
সড়কপরিবহণওমহাসড়কমন্ত্রক
যানবাহনের নম্বর এবং রেজিষ্ট্রেশন প্লেটের রঙ স্পষ্ট করার জন্য পরিবহন মন্ত্রক বিজ্ঞাপন প্রকাশ করেছ
নয়াদিল্লী, ১৬ জুলাই, ২০২০
সড়ক পরিবহন ও মহাসড়ক মন্ত্রক "এক ঝলকে দেখে বিভিন্ন রাজ্য ও কেন্দ্রশাসিত অঞ্চলগুলির যানবাহনগুলিতে রেজিষ্ট্রেশন প্লেটের নম্বর নির্ধারণ" শীর্ষক এক বিজ্ঞপ্তি জারি করেছে। বিভিন্ন রাজ্য ও কেন্দ্রশাসিত অঞ্চলগুলির যানবাহন রেজিষ্ট্রেশন নম্বর প্রয়োগের ক্ষেত্রে বৈষম্য সংশোধন করার জন্য মন্ত্রক ১৪ই জুলাই এই বিজ্ঞপ্তি জারি করে। যানবাহনের রেজিষ্ট্রেশন প্লেটের পিছনের সংখ্যা, রঙ, তার বিভিন্ন শ্রেণী এবং যানবাহনের বিভাগ স্পষ্ট করার জন্য এই বিজ্ঞপ্তিটি প্রকাশ করা হয়েছে।
এর আগে ১৯৮৯ সালে ১২ই জুন মন্ত্রী পরিষদের নির্দেশ অনুযায়ী মন্ত্রক ১৯৮৮ সালের মোটরযান আইনে ৫৯ নম্বর ধারায় রাজ্য ও কেন্দ্রশাসিত অঞ্চলগুলিতে যানবাহনগুলির বিভিন্ন রেজিষ্ট্রেশন নম্বর নির্ধারণ করা হয়েছিল।
এর পরে ১৯৯২ সালের ১১ই নভেম্বর এই নিয়মের কিছুটা সংশোধন করা হয়। যানবাহনের ধরণ, গুণমান অনুযায়ী তাদের ক্রমানুসারে নম্বর ও রেজিষ্ট্রেশন প্লেটের রঙ নির্ধারণ করা হয়। পরবর্তীতে ২০০১ সালে ১৩ ডিসেম্বর মন্ত্রক পরিবহন এবং পরিবহন শ্রেণী ভুক্ত নয় এমন যানবাহনের ক্ষেত্রে রঙ নির্ধারণ করা হয়। কিন্তু তাতেও কিছু সমস্যা থেকে গিয়েছিল। সেই সমস্যার সমাধানে মন্ত্রক রাজ্য ও বিভিন্ন কেন্দ্রশাসিত অঞ্চলগুলির যানবাহনের রেজিষ্ট্রেশন নম্বর সুস্পষ্ট করার জন্য এই নতুন বিজ্ঞপ্তি জারি করেছ।
(CG/SS/NS
উপ-রাষ্ট্রপতিরসচিবালয়
রাজ্যসভার জন্য ২০০৩ সালে বরাদ্দকৃত জমির দখল পাওয়ার উদ্দেশে উপ-রাষ্ট্রপতি আধিকারিকদের উদ্যোগী হতে নির্দেশ দিয়েছেন
নয়াদিল্লি, ৩০ জুলাই, ২০২০
রাজ্যসভার চেয়ারম্যান শ্রী এম ভেঙ্কাইয়া নাইডু নতুন দিল্লির আর কে পুরমে ২০০৩ সালে রাজ্যসভার সচিবালয়ের জন্য যে ৮,৭০০ বর্গ মিটার জমি বরাদ্দ করা হয়েছিল, তার দখল পেতে দেরী হওয়ায় উদ্বেগ প্রকাশ করেছেন।
রাজ্যসভার সচিবালয়, আবাসন ও নগরোন্নয়ন মন্ত্রক, দিল্লি আরবান শেল্টার ইমপ্রুভমেন্ট বোর্ড, ভূমি ও উন্নয়ন দপ্তর এবং আইন বিশেষজ্ঞদের সঙ্গে একটি পর্যালোচনা বৈঠকে চেয়ারম্যান সংশ্লিষ্ট আধিকারিকদের দ্রুত উপযুক্ত ব্যবস্থা গ্রহণের নির্দেশ দিয়েছেন যাতে জবরদখলকারীদের সেখান থেকে সরানো যায়।
রাজ্যসভার সচিবালয়ের জন্য যে ৮,৭০০ বর্গ মিটার জায়গা নির্ধারণ করা হয়েছে সেখানে ৪,৩৮৪.২৫ বর্গ মিটার জায়গা তিনটি অসরকারি সংগঠন সহ বিভিন্ন সংস্থার দখলে রয়েছে। এছাড়াও, ১,১৯৩.৫৪ বর্গ মিটার এলাকায় অবৈধ ঝুপড়ি বানানো আছে।
চেয়ারম্যান, এই বিষয়ে হাইকোর্টের বিভিন্ন বকেয়া মামলার দ্রুত নিষ্পত্তি সহ প্রয়োজনীয় সব পদক্ষেপ নেওয়ার নির্দেশ দিয়েছেন౼ যাতে অহেতুক এই বিলম্ব এড়ানো যায়।
রাজ্যসভা এই জমির জন্য ১ কোটি ২৫ লক্ষ টাকা দিয়েছে যাতে ঝুপড়িগুলি সেখানে থেকে সরানো যায়।
চেয়ারম্যান জানিয়েছেন, রাজ্যসভা টিভি এর আগে যেখানে ভাড়া থাকত সেখানে বার্ষিক ৩০ কোটি টাকা দিতে হত। কিন্তু বর্তমানে নতুন দিল্লি পুরসভার সঙ্গে আলোচনার পর তা কমে ১৫ কোটি টাকায় দাঁড়িয়েছে। এর ফলে ১৫ কোটি টাকার সাশ্রয় হয়েছে।
রাজ্যসভা টিভি, রাজ্যসভার সচিবালয়ের কর্মীদের আবাসনের জন্য নির্ধারিত জমি হস্তান্তরিত হলে কাজ দ্রুত শুরু করা যাবে যার মাধ্যমে জনসাধারণের অর্থ বাঁচবে। চেয়ারম্যান এর জন্য সংশ্লিষ্ট সকলকে সর্বাত্মক এবং সমন্বিতভাবে প্রয়োজনীয় পদক্ষেপ গ্রহণের নির্দেশ দিয়েছেন।
CG/CB/DM
(Visitor Counter : 116
উপ-রাষ্ট্রপতিরসচিবালয়
সময়ের মধ্যে নির্বাচনী পিটিশন, ফৌজদারি এবং দলত্যাগ বিরোধী মামলাগুলির দ্রুত নিষ্পত্তি করার আহ্বান উপ-রাষ্ট্রপতির
নয়াদিল্লি, ১ এপ্রিল, ২০১৯
দেশের বিভিন্ন আদালতে দীর্ঘদিন ধরে পড়ে থাকা নির্বাচনী পিটিশন এবং বিভিন্ন রাজনৈতিক নেতাদের বিরুদ্ধে ফৌজদারি মামলাগুলির দ্রুত নিষ্পত্তির ওপর জোর দিয়েছেন উপ-রাষ্ট্রপতি শ্রী এম ভেঙ্কাইয়া নাইডু। জমে থাকা মামলার সমাধানের জন্য আগামী ছ’মাস থেকে এক বছরের মধ্যে আলাদা বেঞ্চ গঠনেরও প্রস্তাব দেন তিনি। দলত্যাগ বিরোধী বিষয়গুলির দ্রুত নিষ্পত্তির জন্য আইনসভার আধিকারিকদের বিষয়টি দেখার আবেদন জানান উপ-রাষ্ট্রপতি।
বিশাখাপত্তনমে জেলা আদালতের বার অ্যাসোসিয়েশনের ১২৫তম বর্ষ উদযাপন অনুষ্ঠানে ভাষণ দেন শ্রী নাইডু। অনুষ্ঠানে, বিশিষ্ট আইনজীবী, বিচারক এবং বার অ্যাসোসিয়েশনের সদস্যদের সঙ্গে এক আলাপচারিতার সময় উপ-রাষ্ট্রপতি অন্ধ্র বিশ্ববিদ্যালয়ের আইন বিভাগের ছাত্র থাকাকালীন বিভিন্ন ঘটনার স্মৃতিচারণ করেন।
অনুষ্ঠানে উপ-রাষ্ট্রপতি বলেন, আয়কর সংক্রান্ত মামলার জটিলতার কারণে প্রচুর পরিমাণ অর্থ আটকে রয়েছে যা দেশের উন্নয়নের কাজে ব্যবহার করা যেত। দেশের বিভিন্ন আদালতে ৩.১২ কোটি মামলা এখনও জমে রয়েছে যা যথেষ্টই উদ্বেগজনক। এই মামলাগুলির দ্রুত নিষ্পত্তির বিষয়ে আদালত এবং বার অ্যাসোসিয়েশনকে গুরুত্ব সহকারে দেখার আহ্বান জানান শ্রী নাইডু।
উপ-রাষ্ট্রপতি জানান, আইনজীবীরা সংবিধানের রক্ষাকর্তা। তাই, তাঁদের বিশ্বাসযোগ্যতা ও মূল্যবোধের ওপর নজর রাখা প্রয়োজন। মামলার সুবিধার্থে আদালতে যাতে স্থানীয় ভাষা ব্যবহার করা যায়, বার অ্যাসোসিয়েশনকে সে বিষয়টিও দেখার আবেদন জানান শ্রী ভেঙ্কাইয়া নাইডু।
দেশের প্রতিটি আইন কলেজ এবং বিশ্ববিদ্যালয়গুলিতে উপযুক্ত পরিকাঠামো গড়ে তোলার প্রয়োজন বলে জানান উপ-রাষ্ট্রপতি।
অনুষ্ঠানে, অন্ধ্রপ্রদেশ হাইকোর্টের বিচারপতি এ ভি সেশা সাই, জেলা জজ তথা প্রধান পৃষ্ঠপোষক বি এস ভানুমতি, বিশাখাপত্তনম জেলা আদালত তথা বার অ্যাসোশিয়েশনের চেয়ারম্যান এম কে সীতারামাইয়া, সভাপতি বন্দারু রামকৃষ্ণ সহ অন্যান্য বিশিষ্ট ব্যক্তি উপস্থিত ছিলেন।
CG/BD/DM
(Visitor Counter : 91
রেলমন্ত্রক
ভারত ও বাংলাদেশের মধ্যে দৃঢ়তর মৈত্রী বন্ধন
নয়াদিল্লি, ০১ জুন,, ২০২২
ভারত ও বাংলাদেশের মানুষের মধ্যে রেল যোগাযোগ আরও সুদৃঢ় করার লক্ষ্যে দু’দেশের সরকারের কয়েক দফা আলোচনার পর এক নতুন যাত্রীবাহী ট্রেন – মিতালী এক্সপ্রেসের যাত্রা শুরু হ’ল আজ। সম্প্রতি সংস্কার করা হলদিবাড়ি-চিলাহাটি রেল লাইন দিয়ে চলবে মিতালী এক্সপ্রেস। ভারত ও বাংলাদেশের প্রধানমন্ত্রী ২৭শে মার্চ, ২০২১ নিউ জলপাইগুড়ি থেকে ঢাকা চলাচলকারী মিতালী এক্সপ্রেসের উদ্বোধন করেছিলেন। আজ নতুন দিল্লিতে রেল ভবন থেকে পতাকা নেড়ে রেল মন্ত্রী শ্রী অশ্বিনী বৈষ্ণব এবং বাংলাদেশের রেল মন্ত্রী মহম্মদ নুরুল ইসলাম সুজন মিতালী এক্সপ্রেসের ভার্চ্যুয়াল সূচনা করলেন। অতিমারী সংক্রান্ত নিষেধাজ্ঞার জেরে আগে ট্রেনটির যাত্রা শুরু করা যায়নি।
অনুষ্ঠানে ভাষণ প্রসঙ্গে শ্রী বৈষ্ণব বলেন, মিতালী এক্সপ্রেস দু’দেশের সম্পর্কের উন্নতি ঘটাতে, বন্ধন আরও দৃঢ়তর করতে এবং বন্ধুত্বকে আরও শক্তিশালী করার ক্ষেত্রে আরেকটি মাইলস্টোন। এই উন্নয়নে আরও গতি সঞ্চার করেছে দু’দেশের উষ্ণ বন্ধুত্বপূর্ণ সম্পর্ক। দু’দেশের রেলের মধ্যে বহু রকমের সহযোগী কাজকর্ম চলছে। বাংলাদেশের সঙ্গে সম্পর্ক সুদৃঢ় করার জন্যে আমাদের এই মুহূর্তের সুযোগ গ্রহণ করা উচিৎ।
মিতালী এক্সপ্রেস চলবে সপ্তাহে দু’দিন। রবিবার ও বুধবার সকাল ১১টা ৪৫ মিনিটে নিউ জলপাইগুড়ি স্টেশন ছেড়ে রাত ১০টা ৩০ মিনিটে পৌঁছবে ঢাকা। সোমবার ও বৃহস্পতিবার রাত ৯টা ৫০ মিনিটে ঢাকা স্টেশন ছেড়ে নিউ জলপাইগুড়ি পৌঁছবে পরদিন সকাল ৭টা ১৫ মিনিটে। নিউ জলপাইগুড়ি থেকে ঢাকার দূরত্ব ৫৯৫ কিলোমিটার। এর মধ্যে ৬১ কিলোমিটার ভারতীয় ভূখন্ড। মৈত্রী এক্সপ্রেস ও বন্ধন এক্সপ্রেসের মতো এলএইচবি  কোচ ব্যবহার করা হবে মিতালী এক্সপ্রেসে। থাকবে ৪টি ফার্স্টক্লাস এসি, ৪টি এসি চেয়ারকার এবং ২টি পাওয়ার কার। ভাড়া হবে ৪৪ মার্কিন ডলার এসি ফার্স্ট  স্লিপার ক্লাসের, ৩৩ মার্কিন ডলার এসি ফার্স্ট  সিটের এবং ২২ মার্কিন ডলার এসি চেয়ার কারের জন্য।
মিতালী এক্সপ্রেস উত্তর বঙ্গের সঙ্গে সঙ্গে ভারতের উত্তর-পূর্ব অংশের সঙ্গেও বাংলাদেশের যোগাযোগ স্থাপনের মাধ্যমে পর্যটনকে আরও উৎসাহ দেবে বলে আশা করা হচ্ছে। এই ট্রেনের মাধ্যমে বাংলাদেশী নাগরিকদের ভারত হয়ে নেপাল যাওয়াও সহজতর হবে।
মিতালী এক্সপ্রেস ছাড়াও ভারত ও বাংলাদেশের মধ্যে চলে কলকাতা – ঢাকা – কলকাতা মৈত্রী এক্সপ্রেস এবং কলকাতা – খুলনা – কলকাতা বন্ধন এক্সপ্রেস। কোভিড অতিমারীর কারণে বন্ধ থাকলেও গত ২৯শে মে, ২০২২ থেকে দুটি ট্রেনই পুনরায় চলাচল শুরু করেছে।
SC/SB
(Visitor Counter : 131
স্বাস্থ্যওপরিবারকল্যাণমন্ত্রক
মহিলাদের মধ্যে রক্তাল্পতা রোগের মোকাবিলায় গৃহীত প্রয়াস
নতুন দিল্লি, ১৫ মার্চ, ২০২২
কেন্দ্রীয় স্বাস্থ্য ও পরিবার কল্যাণ মন্ত্রক ২০২০ সালের ১৪ই এপ্রিল সব রাজ্য ও কেন্দ্রশাসিত অঞ্চলে ‘কোভিড-১৯ অতিমারীর প্রাদুর্ভাবের সময় অত্যাবশ্যক স্বাস্থ্য পরিষেবার সরবরাহ’ শীর্ষক নির্দেশিকা জারি করেছিল। ২৪শে মে ২০২০ তারিখে ‘কোভিড অতিমারী এবং তার পরবর্তী সময়ে প্রসূতি, নবজাত, শিশু ও বয়ঃসন্ধিতে সকলের স্বাস্থ্য ও পুষ্টি পরিষেবার সংস্থান’ শীর্ষক আরেকটি নির্দেশিকা জারি করে।
এই নির্দেশিকাগুলিতে রাজ্য ও কেন্দ্রশাসিত অঞ্চলগুলিকে কয়েকটি নির্দিষ্ট বয়স সীমার মানুষের কাছে আয়রন ফলিক অ্যাসিডের পরিপূরকের সরবরাহ নিশ্চিত করার কথা বলা হয়েছিল। এই গোষ্ঠীগুলি হলো ৬-৫৯ মাসের প্রাক বিদ্যালয়ের পর্যায়ের শিশু, ৫-৯ বছরের শিশু, ১০-১৯ বছরের কিশোর-কিশোরী, গর্ভবতী এবং স্তন্যদানকারী মহিলা।
আশা/ অঙ্গনওয়াড়ি কর্মীদের মতো করোনার প্রথমসারির যোদ্ধাদের মাধ্যমে গ্রামে গ্রামে আয়রন ফলিক অ্যাসিডের পরিপূরক সরবরাহ করার পরামর্শও দেওয়া হয়।
ভারত সরকার স্বাস্থ্য কর্মীদের প্রশিক্ষণের জন্য অ্যানিমিয়া মুক্ত ভারত ই-ট্রেনিং মডিউলও প্রকাশ করেছে।
জাতীয় স্বাস্থ্য মিশনের আওতায় এইসব প্রকল্প রূপায়ণের জন্য রাজ্য ও কেন্দ্রশাসিত অঞ্চলগুলিকে প্রয়োজনীয় অর্থের যোগান দেওয়ার কথাও বলা হয়েছে। রক্তাল্পতার মোকাবিলায় বিভিন্ন রাজ্য ও কেন্দ্রশাসিত অঞ্চলগুলির জন্য ২০২১-২২ সালের বাজেটে অর্থ বরাদ্দ করা হয়েছে। পশ্চিমবঙ্গের জন্য বরাদ্দ ৮০৪৩.৬০ লক্ষ টাকা। অসমের জন্য বরাদ্দ হয়েছে ১১৩৬০.৩৩ লক্ষ টাকা। কর্ণাটকের জন্য ১৩২৮৯.৯০ লক্ষ টাকা, কেরলের জন্য ২০১০৩.০০ লক্ষ টাকা, মহারাষ্ট্রের জন্য ২৯৬০৭.৯৮ লক্ষ টাকা, রাজস্থানের জন্য ৭৩৪৮.০০ লক্ষ টাকা বরাদ্দ রয়েছে।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার রাজ্যসভায় আজ এক প্রশ্নের লিখিত জবাবে এই তথ্য জানিয়েছেন।
CG/SD/SKD/
(Visitor Counter : 100
স্বাস্থ্যওপরিবারকল্যাণমন্ত্রক
ভারতে গত ১৮৭ দিনের মধ্যে আজ দৈনিক সংক্রমণের পরিমাণ ১৬৫০০ র কম
মোট ৯৮ লক্ষের বেশি সংক্রমিত সুস্থ হয়ে উঠেছেন
নতুনদিল্লি, ২৯শে ডিসেম্বর, ২০২০
সরকার এবং সমাজের সর্বস্তরে সক্রিয় ও সংগঠিত উদ্যোগের ফলে দেশ, বিশ্বজুড়ে মহামারির বিরুদ্ধে লড়াইয়ে নতুন নজির সৃষ্টি করল । গত ১৮৭ দিনের পর আজ দেশে নতুন করে কোভিড সংক্রমিত্র সংখ্যা ১৬৪৩২ । এর আগে ২৫ শে জুন ১৬ হাজার ৯২২ জন সংক্রমিত হয়েছিলেন ।
ভারতে আজকের হিসেবে সক্রিয় চিকিৎসাধীন এর সংখ্যা ২ লক্ষ ৬৮ হাজার ৫শো৮১। মোট সংক্রমিতের মাত্র ২.৬৩ শতাংশ এই মুহূর্তে চিকিৎসাধীন ।
গত ২৪ ঘন্টার হিসেবে চিকিৎসাধীন সংক্রমিত সংখ্যা কমেছে আট হাজার সাতশ কুড়ি ।
প্রতিদিন সংক্রমণমুক্ত হওয়ার হার ক্রমশ বাড়তে থাকায় এবং নতুন করে সংক্রমিতর সংখ্যা কম হওয়ায় ভারতে সুস্থ হয়ে ওঠার মোট সংখ্যা আজকের হিসেবে ৯৮ লক্ষ ৭হাজার ৫শো৬৯। গত ২৪ ঘন্টায় ২৪ হাজার ৯00 জন কোভিড মুক্ত হয়েছেন।
যারা সংক্রমণমুক্ত হয়েছেন তাদের মধ্যে ৭৭.৬৬ শতাংশই ১০ টি রাজ্য এবং কেন্দ্রশাসিত অঞ্চলে বাস করেন। মহারাষ্ট্রের নতুন করে ৪৫০১জন, কেরালায় ৪১৭২ জন এবং ছত্রিশগড়ে ১৯০১ জন নতুন করে সুস্থ হয়ে উঠেছেন।
দেশে নতুন করে যারা সংক্রমিত হচ্ছেন তাদের মধ্যে ৭৮.১৬% ১০ টি রাজ্য ও কেন্দ্রশাসিত অঞ্চলে বাস করেন।
গত ২৪ ঘন্টায় কেরালায় ৩০৪৭ জন, মহারাষ্ট্রে ২৪৯৮ জন এবং ছত্রিশগড়ে ১১৮৮ জন নতুন করে সংক্রমিত হয়েছেন।
গত ২৪ ঘন্টায় হিসেবে কোভিড সংক্রমিতদের মধ্যে ২৫২ জন মারা গেছেন । এদের মধ্যে ৭৭.৩৮ শতাংশ বাস করেন 10 টি রাজ্য ও কেন্দ্রশাসিত অঞ্চলে। মহারাষ্ট্রে ৫০ জন পশ্চিমবঙ্গে ২৭ জন এবং ছত্রিশগড়ে ২৬ জনের নতুন করে মারা যাওয়ার খবর এসেছে।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৯ জুলাই, ২০২১
দেশব্যাপী টিকাকরণ অভিযানের আওতায় এখনও পর্যন্ত ৪৫ কোটি ৭ লক্ষ টিকার ডোজ দেওয়া হয়েছে
দেশে এখনও পর্যন্ত মোট সুস্থতার সংখ্যা ৩ কোটি ৭ লক্ষ ১ হাজার ৬১২
জাতীয় স্তরে সুস্থতার হার বর্তমানে ৯৭.৩৮ শতাংশ
দেশে গত ২৪ ঘণ্টায় ৩৮,৪৬৫ জন রোগী আরোগ্য লাভ করেছেন
দেশে গত ২৪ ঘণ্টায় নতুন করে আক্রান্তের সংখ্যা ৪৩,৫০৯
ভারতে সুস্পষ্টভাবে করোনায় আক্রান্তের সংখ্যা ৪ লক্ষ ৩ হাজার ৮৪০
দেশে মোট আক্রান্তের কেবল ১.২৮ শতাংশ সুস্পষ্টভাবে করোনায় আক্রান্ত
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে, বর্তমানে এই হার ২.৩৮ শতাংশ
দৈনিক ভিত্তিতে আক্রান্তের হার ২.৫২ শতাংশ, যা ৫ শতাংশের নিচে
নমুনা পরীক্ষার পরিকাঠামো ধারাবাহিকভাবে বৃদ্ধি পেয়েছে – এখনও পর্যন্ত ৪৬ কোটি ২৬ লক্ষ নমুনা পরীক্ষা হয়েছে
CG/BD/DM
(Visitor Counter : 146
প্রধানমন্ত্রীরদপ্তর
কিস্তোয়ারে পথ দুর্ঘটনায় প্রাণহানীর খবরে প্রধানমন্ত্রী মর্মাহত
নতুনদিল্লি, ৩রা ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী কিস্তোয়ারে পথ দুর্ঘটনায় প্রাণহানীর খবরে গভীর শোক প্রকাশ করেছেন।
এক ট্যুইট বার্তায় প্রধানমন্ত্রীর দপ্তর থেকে বলা হয়েছে,
“কিস্তোয়ারে পথ দুর্ঘটনায় প্রাণহানীর খবরে আমি মর্মাহত। স্বজনহারা পরিবারগুলিকে শোকের এই সময়ে সমবেদনা জানাইঃ প্রধানমন্ত্রী @narendramodi"
CG/CB/SFS
(
শিল্পওবাণিজ্যমন্ত্রক
কৃষকদের স্বার্থে কৃষি সংস্কারগুলিকে গুরুত্বপূর্ণ পদক্ষেপ হিসাবে বর্ণনা করলেন শ্রী পীযূষ গোয়েল
নয়াদিল্লি, ৩০ সেপ্টেম্বর, ২০২০
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল কৃষক সমাজের স্বার্থ সুরক্ষায় কৃষি ক্ষেত্রে সংস্কারগুলিকে গুরুত্বপূর্ণ অধ্যায় হিসাবে আখ্যা দিয়েছেন। শ্রী গোয়েল আজ ফেডারেশন অফ তেলেঙ্গানা চেম্বার্স অফ কমার্স অ্যান্ড ইন্ডাস্ট্রি আয়োজিত এক নতুন বিশ্ব-শৃঙ্খল – আত্মনির্ভর ভারত শীর্ষক অনুষ্ঠানে বক্তব্য রাখছিলেন। তিনি আরও বলেন, নতুন এই বিশ্ব-শৃঙ্খল ভারতে কৃষি ক্ষেত্রের ঐতিহাসিক প্রেক্ষাপটকেই বদলে দেবে। এমনকি, আত্মনির্ভর ভারত গঠনের লক্ষ্যে কৃষি ক্ষেত্রে সংস্কারমূলক পদক্ষেপগুলি কৃষক সমাজের আয় ও তাঁদের উৎপাদনশীলতা বাড়াবে। কৃষি ক্ষেত্রের দরজা বেসরকারি সংস্থাগুলির অংশগ্রহণের জন্য আরও সম্প্রসারিত করার প্রসঙ্গে শ্রী গোয়েল বলেন, এর ফলে, কৃষকদের ক্ষমতায়নে একাধিক পথ বেরিয়ে আসবে। এছাড়াও, কৃষকরা ন্যূনতম সহায়ক মূল্যের সুবিধা নিয়ে দেশের যে কোনও বাজারে উৎপাদিত ফসল বিক্রির স্বাধীনতা পাবেন।
আত্মনির্ভর ভারত প্রসঙ্গে মন্ত্রী বলেন, এই উদ্যোগ সমগ্র বিশ্বের কাছে ভারতের সঙ্গে আরও নিবিড়ভাবে যুক্ত হওয়ার পথ প্রশস্ত করেছে। বিশ্ব সমাজের অংশগ্রহণের ফলে, ভারত একদিকে যেমন আধুনিক প্রযুক্তি প্রয়োগের সুযোগ-সুবিধা পাবে। অন্যদিকে, তেমনি সারা দেশে আরও ভালো পরিষেবা দেওয়া সম্ভব হয়ে উঠবে। তিনি বলেন, “আমরা দেশীয় শিল্পের প্রসারে প্রযুক্তিকে আরও বেশি প্রয়োগ করতে পারবো। আত্মনির্ভর ভারত গঠন এবং ভোকাল ফর লোকাল প্রয়াসগুলিকে আরও নিবিড় করতে আমাদের উচ্চাকাঙ্খী পরিকল্পনাগুলি ভবিষ্যতের দিশা পাবে। এমনকি, ভারতে অনুকূল আর্থিক ব্যবস্থার এমন এক বাতাবরণ গড়ে উঠবে, যেখানে দেশে গুণগতমানের পণ্য উৎপাদিত হবে এবং এর ওপর ভিত্তি করেই আমরা আত্মনির্ভর দেশে পরিণত হবো”।
শ্রী গোয়েল ভারতীয় অর্থ ব্যবস্থার আদল বদলাতে শিল্পপতি ও ব্যবসয়ীদের একযোগে কাজ করার আহ্বান জানিয়ে বলেন, এর ফলে, আমাদের অর্থ ব্যবস্থা প্রকৃত পক্ষেই আরও বেশি শক্তিশালী হয়ে উঠবে, যা নিঃসন্দেহে ভারতের প্রাপ্য। তিনি বলেন, “আসুন, আমরা সবাই মিলে ভারতকে এমন এক রাষ্ট্রে পরিণত করি, যার প্রতি সমগ্র বিশ্ব আমাদের আস্থার চোখে বিশ্বস্ত অংশীদার হিসাবে দেখবে। আমাদের সুস্থায়ী পরিকাঠামো এবং নতুন কর্মসংস্থান সৃষ্টির ক্ষেত্রে সম্মিলিত প্রয়াস আরও জোরদার করতে হবে, যাতে আমরা প্রতিযোগিতাপূর্ণ এই বিশ্বে অগ্রণী ভূমিকা গ্রহণ করতে পারি”।
(CG/BD/SB
নির্বাচনকমিশন
ভোটদানের হার সংক্রান্ত তথ্য সম্পর্কে নির্বাচন কমিশনের প্রেস বিজ্ঞপ্তি
নয়াদিল্লি, ০৩ জুন ২০১৯
ভারতের নির্বাচন কমিশনের ওয়েবসাইটে শতাংশের হিসাবে ভোটদানের হার সংক্রান্ত প্রাথমিক তথ্য প্রকাশিত হয়ে থাকে। এছাড়াও, ভোট গ্রহণের দিন রিটার্নিং অফিসার বা সহকারী রিটার্নিং অফিসারের কাছ থেকে প্রাপ্ত তথ্যানুযায়ী, ভোটদানের হার সংক্রান্ত প্রাথমিক তথ্য ‘ভোটার হেল্পলাইন মোবাইল অ্যাপ’ – এ প্রকাশ করা হয়। ভোট গ্রহণ কেন্দ্রে ভোটদানের হার সংক্রান্ত প্রাথমিক তথ্যের ওপর ভিত্তি করে কমিশনের ওয়েবসাইটে ভোটদাতাদের ভোটদানের হার সংক্রান্ত প্রাথমিক সংখ্যা একত্রিত করে তা আপলোড করা হয়ে থাকে। তবে, প্রকাশিত সমস্ত তথ্যই প্রাথমিক এবং তা পরিবর্তনযোগ্য। কমিশনের ওয়েবসাইটে দ্রষ্টব্য-স্বরূপ সুস্পষ্টভাবে উল্লেখ করা থাকে ভোটদানের হার সংক্রান্ত তথ্য আনুমানিক এবং পরিবর্তনযোগ্য। ভোট গ্রহণের সময় রিটার্নিং অফিসাররা নিয়মিতভাবে ভোটদানের হার সংক্রান্ত প্রাথমিক তথ্য পাঠাতে থাকেন। রাজ্যগুলির মুখ্য নির্বাচনী আধিকারিকরা ঐ তথ্য সংগ্রহ করেন এবং তথ্যের আরও প্রচারে নির্বাচন কমিশনের ওয়েবসাইট মারফৎ তা জনসমক্ষে প্রচার করা হয়।
২০১৯ – এর সাধারণ নির্বাচনে ভোটদানের হার সংক্রান্ত তথ্য যাতে নির্বাচনের ফল প্রকাশের ১৫ দিনের মধ্যে জনসমক্ষে আনা যায়, তার জন্য নির্বাচন কমিশন গত ২৬ মার্চ সমস্ত রিটার্নিং আধিকারিকদের নির্দেশ পাঠায়। ঐ নির্দেশে ভোটদানের হার সংক্রান্ত তথ্যের পাশাপাশি, সংশ্লিষ্ট সংসদীয় কেন্দ্রে মোট ভোটদানের হার সংক্রান্ত তথ্যও পাঠানোর জন্য বলা হয়েছিল। উল্লেখ করা যেতে পারে, দেশের সবকটি সংসদীয় কেন্দ্রে ভোটদানের হার সংক্রান্ত তথ্যের একত্রীকরণের কাজ শেষ হয়েছে। রিটার্নিং অফিসারদের কাছ থেকে ভোটদানের হার সংক্রান্ত ইনডেক্স ফর্মগুলি শীঘ্রই কমিশনের কাছে এসে পৌঁছবে বলে মনে করা হচ্ছে। এই ইনডেক্স ফর্মগুলিকে একত্রিত করার পর অনতিবিলম্বে ভোটদানের হার সংক্রান্ত যাবতীয় তথ্য প্রকাশ করা যাবে।
SSS/BD/SB
(Visitor Counter : 118
বিজ্ঞানওপ্রযুক্তিমন্ত্রক
রাসায়নিক পদার্থের মাধ্যমে হাত ধোওয়ার ঝামেলা থেকে মুক্তি দিতে চলেছে নতুন যুগের স্থিতিশীল সংক্রমণ প্রতিরোধী ব্যবস্থাপনা
নতুন দিল্লি, ২৬শে অক্টোবর, ২০২০
কোভিড – ১৯ এর সংক্রমণ এড়ানোর জন্য রাসায়নিক সংক্রমণ প্রতিরোধী এবং সাবান দিয়ে ঘন ঘন হাত ধোওয়ার ফলে তকের আদ্রভাব নষ্ট হয়ে যায় এবং চুলকানি দেখা দেয়। এই সমস্যাগুলি থেকে মুক্তি দেওয়ার জন্য দেশে নানা প্রান্তে বেশ কয়েকটি প্রতিষ্ঠান উদ্যোগী হয়েছে।
বিজ্ঞান ও প্রযুক্তি দপ্তর, বম্বে আইআইটি-র সোসাইটি ফর ইনোভেশন এন্ড এন্টারপ্রেনারশিপ-এর সহযোগিতায় ন্যাশনাল সায়েন্স এন্ড টেকনোলজি এন্টারপ্রেনারশিপ ডেভলপমেন্ট বোর্ড, কোভিড – ১৯ স্বাস্থ্য সঙ্কট থেকে বাঁচার জন্য লড়াই জোরদার করতে যে উদ্যোগ নিয়েছে, সেটি কবচ কর্মসূচী বলে পরিচিত। এই কর্মসূচীর আওতায় ১০টি সংস্থা নিরাপদে রোগ – প্রতিরোধ প্রযুক্তি উদ্ভাবন করেছে।
মুম্বাই ভিত্তিক নতুন উদ্যোগ সংস্থা ইনফোলেক্স ওয়াটার সিস্টেম, দূষিত জল এবং বর্জ্য জল পরিশোধন করে থাকে। এই সংস্থাটি অতিবেগুনী রশ্মির সাহায্যে সংক্রমণ মুক্ত করার যে ব্যবস্থা তৈরি করেছে, তার নাম বর্জ্য কবচ-ই। এখানে অতিবেগুনী রশ্মি, অত্যাধুনিক অক্সিডেশন ও স্থির তড়িৎ ব্যবস্থার সাহায্যে পিপিই কিট, চিকিৎসার সরঞ্জাম এবং অন্যান্য জিনিসকে সংক্রমণ মুক্ত করে সেগুলি আবার পুর্নব্যবহার উপযোগী করে তোলা যাচ্ছে।
কোয়েম্বাটুর ভিত্তিক এটাপিউরিফিকেশন পরিবেশ বান্ধব মাইক্রোক্যাভিটি প্লাজমা প্রযুক্তির মাধ্যমে সংক্রমণ মুক্ত করার একটি নতুন প্রযুক্তি উদ্ভাবন করেছে। এই প্রযুক্তির সাহায্যে বাতাস থেকে সংক্রমিত উপাদান দূর করা যায়। একাজে ক্ষতিকারক রাসায়নিক পদার্থের প্রয়োজন হয় না।
চেন্নাই ভিত্তিক নতুন উদ্যোগ সংস্থা মাইক্রোগো একটি হ্যান্ড স্যানিটাইজার মেশিন উদ্ভাবন করেছে, যেটি ব্যবহারের জন্য কোনো জায়গা স্পর্শ করতে হয় না।
পুণে ভিত্তিক উইইনোভেট বায়োসলিউশন রুপোর ন্যানোপার্টিক্যালসের সাহায্যে অ্যালকোহল ভিত্তিক নয় এধরণের তরল স্যানিটাইজার তৈরি করেছে। দেখা গেছে, এই স্যানিটাইজার ভাইরাসের সংক্রমণ আটকায় এবং ভাইরাসের গ্লাইকো প্রোটিনকে অকেজো করে ভাইরাসটিকে নিষ্ক্রিয় করে তোলে।
লক্ষ্মৌ ভিত্তিক মাজের টেকনোলজি মাইক্রো ওয়েভের সাহায্যে এক ধরণের সংক্রমণ মুক্ত করার ব্যবস্থাপনা তৈরি করেছে। যার নাম অতুল্য। এছাড়াও ঐ সংস্থা, চিকিৎসা ক্ষেত্রে ব্যবহারের পর পাওয়া ক্ষতিকর রাসায়নিক বর্জ্য পদার্থ গুলিকে সংক্রমণ মুক্ত করার জন্য অপটিমাজের নামে আরেকটি মাইক্রো ওয়েবভিত্তিক শীতল স্টেরিলাইজেশন যন্ত্র উদ্ভাবন করেছে। অতুল্যের সাহায্যে মাইক্রো ওয়েব অতিবেগুনী রশ্মির মাধ্যমে সংক্রমণ মুক্তের কাজ করে। অপটিমাজের পিপিই কিট এবং মাস্কে শীতল স্টেরিলাইজেশন প্রযুক্তির সাহায্যে সেগুলিকে পুর্নব্যবহারযোগ্য করে তোলে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন, এই সাফল্যগুলির মাধ্যমে ২০২০ সালের নতুন বিজ্ঞান প্রযুক্তি ও উদ্ভাবন নীতির পরিকল্পনা করতে সাহায্য করবে।
CG/CB/SFS
(Visitor Counter : 199
স্বাস্থ্যওপরিবারকল্যাণমন্ত্রক
কোভিড সংক্রমণ থেকে সুস্থ হয়ে ওঠার ৮৫% হারের মাধ্যমে ভারত নতুন উচ্চতা অর্জন করেছে
রোগমুক্ত এবং কোভিড আক্রান্ত রোগীর মধ্যে পার্থক্য ৪৮ লক্ষেরও বেশি
১৮টি রাজ্য / কেন্দ্রশাসিত অঞ্চলে জাতীয় গড়ের চেয়ে সুস্থতার হার বেশি
নতুন দিল্লিঃ ৭ অক্টোবর, ২০২০
ভারত একটি উল্লেখযোগ্য সাফল্য অর্জন করেছে। গত কয়েক সপ্তাহ ধরে কোভিড সংক্রমণ থেকে সুস্থতার হার বৃদ্ধির ধারাবাহিকতা অব্যাহত রয়েছে এবং জাতীয় স্তরে সুস্থতার হার আজ ৮৫ শতাংশে পৌঁছেছে। গত ২৪ ঘন্টায় সুস্থ রোগীর সংখ্যা নতুন নিশ্চিত হওয়া রোগীর থেকে বেশি হয়েছে।
দেশে গত চব্বিশ ঘণ্টায় ৮২,২০৩ জন রোগী সুস্থ হয়ে উঠেছেন এবং নতুনভাবে নিশ্চিত হওয়া রোগীর সংখ্যা ৭২,০৪৯ হয়েছে। সুস্থ হয়ে ওঠা মোট রোগীর সংখ্যা বেড়ে দাঁড়িয়েছে ৫৭, ৪৪, ৬৯৩জনে। সেজন্যে সর্বাধিক সুস্থ হওয়া রোগীদের পরিসংখ্যানের ক্ষেত্রে ভারতের আন্তর্জাতিক অবস্থান শক্তিশালী হয়েছে।
বিপুল সংখ্যক রোগী সুস্থ হওয়ার ফলে, কোভিড-সক্রিয় রোগী এবং সুস্থ হওয়া রোগীর সংখ্যার মধ্যে পার্থক্য আরও বৃদ্ধি পেয়েছে। সুস্থ হওয়া রোগী এবং কোভিড-সক্রিয় রোগীদের মধ্যে  মধ্যে পার্থক্য ৪৮ লক্ষ  ছাড়িয়েছে। সুস্থতার ক্ষেত্রটি এখন কোভিড-সক্রিয় ক্ষেত্রের তুলনায় ৬.৩২ গুণ, এটি দেখায় যে রোগীদের পুনরুদ্ধারের সংখ্যা লাগাতার বাড়ছে।
দেশে কোভিড-সক্রিয় রোগীর সংখ্যা আরও হ্রাস পেয়েছে এবং এটি ১৩.৪৪% কমেছে,এবং ক্রমাগত হ্রাস পাচ্ছে।
জাতীয় পরিসংখ্যান নিয়েকথা বললে, ১৮ টি রাজ্য / কেন্দ্রশাসিত অঞ্চলে সুস্থতার হার জাতীয় গড়ের চাইতে বেশি।
(সুস্থ হওয়া নতুন রোগীদের মধ্যে ৭৫ শতাংশ অবদান মহারাষ্ট্র, কর্ণাটক, অন্ধ্র প্রদেশ, তামিলনাড়ু, কেরালা, উত্তরপ্রদেশ, ওড়িশা, ছত্তিসগড়, পশ্চিমবঙ্গ এবং দিল্লির মতো দশটি রাজ্য রয়েছে।
একদিনে সুস্থ হয়ে ওঠা রোগীদের তালিকার শীর্ষে রয়েছে  মহারাষ্ট্র এবং একদিনে সুস্থ হওয়া রোগীদের এই তালিকায় কর্নাটকের ১০,০০০জনেরও বেশি অবদান রয়েছে।
গত ২৪ ঘণ্টায় দেশে মোট ৭২,০৯৯জন নতুন ব্যক্তি কোভিড সংক্রামিত হয়েছেন।
এর মধ্যে ১০ টি রাজ্য / কেন্দ্রশাসিত অঞ্চলে নতুন সংক্রমণ নিশ্চিত হওয়া রোগীর ৭৮% ভাগ রয়েছে।
মহারাষ্ট্র এই তালিকায় শীর্ষে ছিল, প্রায় ১০,০০০ রোগী ছিল এবং এরপরে কর্ণাটকের অবস্থান, সেই রাজ্যে ১২,০০০ এরও বেশি রোগী ছিল।
গত ২৪ঘন্টা সারা দেশে ৯৮৬ জন মারা গেছে।
কোভিডের কারণে গত ২৪ ঘন্টায় ১০ টি রাজ্য / কেন্দ্রশাসিত অঞ্চলে ৮৩% মৃত্যুর ঘটনা ঘটেছে।
নতুন মৃত্যুর মধ্যে মহারাষ্ট্রে ৩৭০ জনের মৃত্যু মোট মৃত্যুর ৩৭%। এর পরে, কর্ণাটকে ৯১ জন রোগী মারা গেছেন।
WhatsApp Image 2020-10-07 at 10.37.22 AM.jpeg
অক্টোবর থেকে ডিসেম্বর পর্যন্ত উত্সবের সময়। এই সময়ে বিপুল সংখ্যক লোক ধর্মীয় উপাসনা, মেলা, সমাবেশ, প্রদর্শনী, সাংস্কৃতিক অনুষ্ঠান, মিছিল ইত্যাদির জন্য নির্দিষ্ট স্থানে ভিড় করবেন। এই উৎসবগুলি একদিন বা এক সপ্তাহ বা তারও বেশি সময় ধরে চলতে পারে। কোভিড -১৯ সংক্রমণের বিস্তার রোধে, স্বাস্থ্য ও পরিবার কল্যাণ মন্ত্রক উত্সব চলাকালীন সময়ে প্রতিরোধমূলক ব্যবস্থাগুলির জন্য মানক-সঞ্চালন পদ্ধতি জারি করেছে। সেই সম্পর্কে তথ্যাবলী আপনি এখান থেকে পেতে পারেন:
CG/SB
স্বরাষ্ট্র মন্ত্রক
“অর্থনীতি ও বিপর্যয় মোকাবিলা ব্যবস্থাপনার ক্ষেত্রে ভারত ভবিষ্যতে বিশ্বব্যাপী রাজনৈতিক প্রেক্ষাপটে অগ্রণী ভূমিকা পালন করবে” : স্বরাষ্ট্র প্রতিমন্ত্রী শ্রী নিত্যানন্দ রাই
নয়াদিল্লি, ২৯ আগস্ট, ২০২০
কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই বলেছেন, অর্থনীতি ও বিপর্যয় মোকাবিলা ব্যবস্থাপনার ক্ষেত্রে ভারত ভবিষ্যতে বিশ্বব্যাপী রাজনৈতিক প্রেক্ষাপটে অগ্রণী ভূমিকা পালন করবে। তিনি জাতীয় বিপর্যয় মোকাবিলার জাতীয় প্রতিষ্ঠান এবং বিজ্ঞান ও প্রযুক্তি দফতরের যৌথ উদ্যোগ আয়োজিত আন্তর্জাতিক বিজ্ঞান ও প্রযুক্তি সম্মেলনের সমাপ্তি ভাষণে একথা বলেন। অনুষ্ঠানে কেন্দ্রীয় মন্ত্রী প্রধানমন্ত্রী শ্রী নরেন্দ্র মোদীর বিপর্যয় মোকাবিলায় ১০ দফা কর্মসূচির কথা তুলে ধরেন।
শ্রী রাই বলেন, দেশের দূর্যোগ মোকাবিলায় একাধিক দৃষ্টান্তমূলক পদক্ষেপ গ্রহণ করেছে সরকার। তবে এক্ষেত্রে বিজ্ঞান ও প্রযুক্তি বিশেষভাবে সাহায্য করেছে। এজন্য তিনি বিজ্ঞান ও প্রযুক্তি দপ্তরের বিপর্যয় মোকাবিলার জাতীয় প্রতিষ্ঠানের ভূয়সী প্রশংসা করেন। তিনি বলেন, তিনদিনের এই সম্মেলনে বিপর্যয় মোকাবিলায় কার্যক্ষেত্রে যে সমস্যার মোকাবিলা করতে হয়, তার সুনির্দিষ্ট ফলাফল বেরিয়ে আসবে ।
অনুষ্ঠানে বিপর্যয় মোকাবিলার জাতীয় প্রতিষ্ঠান ইসিডিআরএম বিভাগের প্রধান অধ্যাপক অনিল কে গুপ্ত বিপর্যয় মোকাবিলায় বাস্তব সমস্যার বিষয়ে বক্তব্য তুলে ধরেন। উল্লেখ্য, এই অনুষ্ঠানের সূচনা হয়েছিল গত ২৫শে আগস্ট। অনুষ্ঠানে কেন্দ্রীয় স্বাস্থ্য ও পরিবারকল্যাণ এবং বিজ্ঞান ও প্রযুক্তি মন্ত্রী ডঃ হর্ষ বর্ধন উদ্বোধনী বক্তব্য রাখেন। অনুষ্ঠানে বিজ্ঞান ও প্রযুক্তি দপ্তরের সচিব ডঃ আশুতোষ শর্মা এবং জাতীয় বিপর্যয় মোকাবিলা বাহিনীর সচিব শ্রী জি ভি ভি শর্মা উপস্থিত ছিলেন। সরকারের বিভিন্ন দপ্তরের একাধিক আধিকারিক, পরিকল্পনাবিদ সহ অন্যান্য ব্যক্তিত্বও তিনদিনের অনুষ্ঠানে যোগ দেন।
(CG/SS/DM